JAVNI POZIV

za učešće u Programu obilježavanja Dana općine Ključ, 15.9.2024. godine

Općina Ključ objavljuje Javni poziv za učešće u Programu obilježavanja Dana općine Ključ za 2024. godinu, 15. SEPTEMBAR - DAN OSLOBOĐENJA OPĆINE KLJUČ.

Pozivaju se javne ustanove i preduzeća, sportski klubovi, nevladine organizacije, privredni subjekti i svi zainteresovani da daju svoje prijedloge za određene aktivnosti i manifestacije i na taj način se aktivno uključe u kreiranje prijedloga Programa obilježavanja Dana općine Ključ kako bi obilježili Dan oslobođenja općine Ključ na način kako to naša općina zaslužuje.

Planirane aktivnosti trajaće od 12.9.2024. do 17.9.2024. godine na cijeloj teritoriji općine Ključ.

Prijedlog dostaviti na obrascu (isti možete preuzeti na web stranici Općine Ključ ili u kancelariji broj 24) koji sadrži, između ostalog: naziv i kontakt predlagača, naziv i opis aktivnosti, vrijeme i lokaciju održavanja aktivnosti te predviđeni broj učesnika i izvor finansiranja.

Svi zainteresovani svoje prijedloge za učešće u Programu mogu dostaviti do 30.8.2024. godine na adresu: Općina Ključ, ul. Branilaca BiH br. 78, 79280 Ključ, sa naznakom

„Za učešće u Programu obilježavanja Dana oslobođenja općine Ključ 2024“ ili na e-mail adresu: drustvene.djelatnosti.kljuc@gmail.com

Svi pristigli prijedlozi u navedenom roku biće razmatrani od strane Organizacionog odbora za obilježavanje Dana oslobođenja općine Ključ sa ciljem utvrđivanja konačnog Programa obilježavanja.

 OPĆINSKI NAČELNIK

 Nedžad Zukanović, prof.

 **Obrazac**

**Prijedlog za učešće u Programu obilježavanja manifestacije**

**„15. SEPTEMBAR - DAN OSLOBOĐENJA OPĆINE KLJUČ“**

|  |  |
| --- | --- |
| Naziv predlagača |  |
| Odgovorna osoba |  |
| Kontakt (telefon i e-mail) |  |
| Naziv aktivnosti |  |
| Opis aktivnosti |  |
| Vrijeme održavanja aktivnosti |  |
| Lokacija održavanja aktivnosti |  |
| Predviđeni broj učesnika |  |
| Izvor finansiranja |  |
| Ostale napomene |  |
| Datum podnošenja Prijedloga |  |

\*NAPOMENA: Po potrebi možete proširiti prostor za opis aktivnosti